ε[δοξ]εν [τηι βουλ]ηι και τωι δημωι φιλαινετος ειπεν επειδη μελανθιος υπο του βασιλεως κατασταθεις επι της φυλακης της εμ φυγελοις πασαν ευνοιαγ και προθυμιαμ παρεχομενος διατελει και τα περι τημ φυλακην του χωριου και τωμ πολιτων των εμ φυγελοις κατοικ[ου]ντων την επιμελειαμ ποιουμενος και των νεωποιων των αποστελλομενων υπο της πολεως επι τας θυσιας τας εμ φυγελοις μετα πασης ευνοιας και προθυμιας χρησιμος εστιν και περι τουτων οι νεωποιαι προγραψαμενοι διελεχθησαν τη βουληι και εξηγγειλαν την ευνοιαν και προθυμιαν τημ μελανθιου δεδοχθαι τηι βουληι δουναι μελανθιωι ερμιου θεαγγελει πολιτειαν εφ ισηι και ομοιαι αυτωι και εκγονοις και στεφανωσαι αυτογ χρυσεωι στεφανωι και αναγγειλαι τοις διονυσιοις εν τωι θεατρωι ειναι δε αυτωι και εφοδον επι τημ βουληγ και τον δημον πρωτωι μετα τα ιερα και τα βασιλεια επικληρωσαι δ αυτον τους εσσηνας εις φυληγ και χιλιαστυν αναγραψαι δε τοδε το ψηφισμα τους νεωποιας εις το ιερον της αρτεμιδος οπως απαντες ειδωσι οτι ο δημος ο εφεσιων τιμαι τους προθυμους γινομενους ως αυτον. ελαχε φυλημ βεμβινης χιλιαστυν νικεος.
IEph 1408